Diari Oficial de la Generalitat Valenciana


Sumari del DOGV 5713, del 28-02-2008 (2008/2544)

ORDRE de 25 de febrer de 2008, de la Conselleria d'Economia, Hisenda i Ocupació, per la qual es dicten normes per a facilitar el dret al vot en les eleccions generals que tindran lloc el dia 9 de març de 2008, als treballadors per compte d'altri que en esta data no gaudisquen de descans setmanal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/02/25/(1)/dof/vci/html**

### Dades del document

Número de DOGV
:   5713

Data del DOGV
:   28-02-2008

Secció del DOGV
:   I. DISPOSICIONS GENERALS

Número del document
:   2008/2544


Data del document
:   25-02-2008

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * jornada de treball
    * dret de vot
    * eleccions generals
    * legislació

ORDRE de 25 de febrer de 2008, de la Conselleria d'Economia, Hisenda i Ocupació, per la qual es dicten normes per a facilitar el dret al vot en les eleccions generals que tindran lloc el dia 9 de març de 2008, als treballadors per compte d'altri que en esta data no gaudisquen de descans setmanal. [2008/2544]  
S'han convocat eleccions generals, mitjançant Reial Decret 33/2008, de 14 de gener, (BOE número 13,de 15 de gener de 2008), i cal complir el que disposa el Reial Decret 605/1999, de 16 d'abril, modificat pel RD 1382/02, de 20 desembre de 2002, de regulació complementària de processos electorals, que establix que les comunitats autònomes, amb acord previ amb els delegats del Govern, adoptaran les mesures necessàries en relació amb l'horari laboral del dia de les eleccions perquè els electors que treballen en eixe dia, puguen disposar de fins a quatre hores lliures retribuïdes per a l'exercici del dret al vot.  
En conseqüència, rebudes les competències en matèria laboral en virtut de l'article 55.1 de la Llei Orgànica 5/82 d'1 de juliol, de l'Estatut d'Autonomia de la Comunitat Valenciana, modificat por la Llei Orgànica 1/2006, de 10 d'abril d'Estatut d'Autonomía, i el Reial Decret 4.105/1982 de 29 de desembre, sobre traspàs de funcions i servicis de l'Estat a la Comunitat Valenciana, d'acord amb el Decret 129/2007, del Consell, pel qual s'aprova el Reglament Orgànic i Funcional de la conselleria d'Economia, Hisenda i Ocupació, amb acord previ amb la Delegació del Govern a la Comunitat Valenciana i a proposta del Servici de Relacions Laborals de la Direcció General de Treball, Cooperativisme i Economia Social de la conselleria d'Economia, Hisenda i Ocupació de la Generalitat, s'adopten les disposicions següents respecte a l'horari laboral del dia diumenge 9 de març de 2008, i els permisos retribuïts corresponents als treballadors que treballen en este dia. Per tant  
ORDENE  
Article únic  
1. Permisos retribuïts per als treballadors que hi participen com a electors:  
a) Treballadors l'horari de treball dels quals no coincidisca amb el d'obertura de les meses electorals, o ho faça per un període inferior a dues hores: en estos supòsits no tindran dret a permís retribuït.  
b) Treballadors l'horari de treball dels quals coincidisca en dues o més hores i menys de quatre amb l'horari d'obertura de les meses electorals: gaudiran de permís retribuït de dues hores.  
c) Treballadors l'horari de treball dels quals coincidisca en quatre o més hores i menys de sis amb l'horari d'obertura de les meses electorals: gaudiran de permís retribuït de tres hores.  
d) Treballadors l'horari de treball dels quals coincidisca en sis o més hores amb l'horari d'obertura de les meses electorals: gaudiran de permís retribuït de quatre hores.  
e) Els treballadors la prestació de treball dels quals s'haja de realitzar el dia 9 de març de 2008 lluny del seu domicili habitual o en altres condicions de les quals es derive la dificultat per a exercir el dret de sufragi el dit dia, tindran dret que se substituïsca el permís anterior per un permís d'idèntica naturalesa destinat a formular personalment la sol·licitud de la certificació acreditativa de la seua inscripció en el cens que es recull en l'article 27 de la Llei Orgànica 5/1985, de 19 de juny, en la redacció que en fa la Llei 18/1994, de 30 de juny, del Règim Electoral General, modificada per la Llei Orgànica 6/1992, de 2 de novembre. La duració del permís es calcularà en funció dels mateixos criteris anteriorment assenyalats d'acord amb els horaris d'obertura de les oficines de correus.  
En tots els supòsits anteriors, quan per tractar-se de treballadors contractats a temps parcial, estos realitzen una jornada inferior a l'habitual en l'activitat, la duració del permís abans ressenyat es reduirà en proporció a la relació entre la jornada de treball que realitzen i la jornada habitual dels treballadors contractats a temps complet en la mateixa empresa.  
Correspondrà a l'empresa la distribució, basant-se en l'organització del treball, del període en què els treballadors disposen del permís per a acudir a votar.  
2. Permís retribuït per a treballadors que tinguen la condició de presidents o vocals de les meses electorals, interventors i apoderats:  
En el cas de presidents, vocals i interventors tindran dret a permís retribuït durant tota la jornada laboral corresponent al dia de la votació, i de cinc hores en la jornada corresponent al dia immediatament posterior. Quan es tracte d'apoderats el permís només correspondrà a la jornada corresponent al dia de la votació.  
Si algun dels treballadors compresos en este apartat ha de treballar en el torn de nit en la data immediatament anterior a la jornada electoral, l'empresa, a petició de l'interessat, li haurà de canviar el torn perquè puga descansar la nit anterior al dia de la votació.  
3. Les reduccions de jornada com a conseqüència dels permisos previstos en el Reial Decret 3605/1999, de 16 d'abril, desplegades en els apartats anteriors, no suposaran minva de la retribució que per tots els conceptes obtenen els treballadors, i servirà com a justificació adequada, als efectes del que disposa l'article 37.3 d) de l'Estatut dels Treballadors, la presentació de certificació de vot o, si és el cas, l'acreditació de la mesa electoral corresponent.  
València, 25 de febrer de 2008  
El vicepresident segon del Consell i   
conseller d'Economia, Hisenda i Ocupació,  
GERARDO CAMPS DEVESA


Còpia Permalink ELI